ল্যান্ডফল শুরু ঘূর্ণিঝড় রেমালের, ৪ ঘণ্টা চলবে

কলকাতা: ল্যান্ডফল শুরু ঘূর্ণিঝড় রেমালের (Cyclone Remal)। ঘূর্ণিঝড় স্থলভাগে ঢুকতে শুরু করে দিয়েছে। ঘূর্ণিঝড়ের যে পরিধি তা কয়েকশো কিলোমিটার হয়। ৪ ঘণ্টা চলবে। রাত দেড়টা পর্যন্ত এই প্রক্রিয়া চলবে। সময় যত গড়াচ্ছে ঝোড়ো হাওয়ার দাপট বাড়ছে। সমুদ্রের জলোচ্ছ্বাস বাড়ছে। বাংলাদেশ উপকূল এবং সংলগ্ন পশ্চিমবঙ্গ উপকূলে আছড়ে পড়ল প্রবল ঘূর্ণিঝড় রেমাল। বাংলাদেশের যেখানে ল্যান্ডফল, সেখানে ঝড়ের সর্বোচ্চ বেগ থাকবে ঘণ্টায় ১৩৫ কিলোমিটার। পশ্চিমবঙ্গের দুটি জেলায় ঘণ্টায় সর্বোচ্চ ১২০ কিমি। ঘণ্টায় ১০০-১২০ কিমি বেগে দমকা বাতাস বইবে উপকূলে। আগামী ৬ ঘণ্টা উপকূলে তাণ্ডব। কলকাতায় ঘন্টায় ৯০ কিমি বেগে বইবে ঝোড়ো হাওয়া।

দুর্যোগ মোকাবিলায় সারা রাত জানবেন মুখ্যমন্ত্রী মমতা বন্দ্যোপাধ্যায় (Mamata Banerjee)। চালাবেন নজরদারি। রাজভবন টাস্ক ফোর্স গঠন করেছে। কন্ট্রোল রুম খুলেছে। রাজ্যপাল-সহ সিনিয়র আধিকারিকদের সারা রাত পাওয়া যাবে। সাধারণের জন্য রাজভবন খোলা থাকবে। চিফ মেডিক্যাল অফিসার থাকছেন এবং দুটি অ্যাম্বুলেন্স রেডি থাকছে।

আরও পড়ুন: রেমাল নিয়ে জরুরি বৈঠক প্রধানমন্ত্রীর

রাতেও কলকাতায় ঝড়বৃষ্টি (Kolkata Rain Strom Forecast) হবে। আলিপুর আবহাওয়া দফতরের তরফে জানানো হয়েছে যে রাত এবং ভোরের দিকে কলকাতায় ঝড় উঠতে পারে। ঘণ্টায় ৭০-৮০ কিলোমিটার বেগে ঝড় হবে। সেইসঙ্গে প্রবল বৃষ্টি হতে পারে সেইসময়। রেমালের প্রভাবে লাল সর্তকতা জারি হয়েছে কলকাতায় (Remal Red Alert Kolkata)। সাংবাদিক সম্মেলন করে মেয়র ফিরহাদ হাকিম জানান, দুর্যোগ মোকাবিলায় তৈরি কলকাতা পুরসভা। কর্মীরা তৈরি রয়েছে।
দুর্যোগ মোকাবিলায় হেল্পলাইন নম্বর চালু করল কলকাতা পুলিশ। ৯৪৩২৬১০৪২৮, ৯৪৩২৬১০৪২৯ এই দুটি নম্বর চালু করেছে লালবাজার। কলকাতা পুরসভার পক্ষ থেকেও চালু করা হয়েছে হেল্পলাইন নম্বর ২২৬৮১২, ১৩১৩, ১৪১৪ গুলিতে ফোন করতে পারবেন নাগরিকরা। কন্ট্রোলরুম খুলেছে রাজ্য বিদুৎ সংস্থাও। WBSEDCL-এর নম্বর ৮৯০০৭৯৩৫০৭-০৪ এছাড়াও ১৯১২১ এই নম্বরে ফোন করে অভিযোগ জানানো যাবে।