কেরলে ঢুকেছে বর্ষা, বঙ্গে কবে আগমন?

কলকাতা: ভ্যাপসা গরমে হাঁসফাঁস কলকাতা-সহ দক্ষিণবঙ্গের জেলাগুলি। উত্তর ভারতের দিল্লি ও লাগোয়া এলাকায় পারদ ৫০ পার করেছে। এর মধ্যে সুখবর শোনাল আবহাওয়া অফিস। দেশে ঢুকে পড়েছে বর্ষা (West Bengal Monsoon)। আর সেটাও নির্ধারিত সময়ের অনেক আগেই। শুধু কেরলই নয়, উত্তর-পূর্ব ভারতেও সাত দিন আগে ঢুকে গেল বর্ষা। সাধারণত ১ জুন কেরলে ঢোকে বর্ষা। তবে এবার এ রাজ্যেও নির্ধারিত সময়ের আগে ঢুকে পড়তে চলছে বর্ষা। আগামী রবিবারই উত্তরবঙ্গে প্রবেশ করার কথা রয়েছে।

মৌসম ভবনের অনুমান আগামী তিন-চার দিনেই উত্তরবঙ্গে ঢুকে পড়বে বর্ষা। এর আগে তিন দিন আগে আন্দামানে ঢুকেছিল দক্ষিণ-পশ্চিম মৌসুমি বায়ু (South West Monsoon)। বৃহস্পতিবার কেরলে ঢুকেছে বর্ষা। একই সঙ্গে উত্তর-পূর্ব ভারতের রাজ্যগুলিতে ৭ দিন আগে ঢুকে গেল বর্ষা। সাধারণত সেখানে বর্ষা ঢোকে ৫ জুন। সে দিক থেকে দেখলে ছদিন আগে অসম,মেঘালয়, মণিপুর, ত্রিপুরা, নাগাল্যান্ড,মিজোরাম, অরুণাচলে প্রবেশ বর্ষার। এরকম শেষ বার হয়েছিল ২০১৭ সালের ৩০ মে। পাশপাশি উত্তরবঙ্গে বর্ষা ঢোকার অনুকূল পরিস্থিতি রয়েছে। এর ফলে উত্তরবঙ্গের কিছু এলাকায় ভারী থেকে অতি ভারী বৃষ্টির কমলা সতর্কতা দেওয়া হয়েছে। সপ্তাহান্তে কলকাতা-সহ দক্ষিণবঙ্গের প্রায় সব জেলায় বৃষ্টির পূর্বাভাস রয়েছে।

আরও পড়ুন: সব ঠিক থাকলে বিজেপি ক্ষমতায় আসছে না, দাবি মমতার

হাওয়া অফিস জানাচ্ছে, এ বার রেমালের কারণে একটু আগেই বর্ষা প্রবেশের উপযুক্ত পরিস্থিতি তৈরি হয়েছে। তবে বর্ষা যত ক্ষণ না ঢুকছে, তত ক্ষণ বলা যাবে না যে, রাজ্যে আগে না পরে আসছে। বৃহস্পতি ,শুক্রবার ও শনিবার কোচবিহার, আলিপুরদুয়ার, জলপাইগুড়ি জেলার কিছু অংশে ভারী থেকে অতি ভারী বৃষ্টি হতে পারে। সঙ্গে দক্ষিণ দিনাজপুরেও হতে পারে ভারী বৃষ্টি।সেখানে কমলা সতর্কতা জারি করা হয়েছে। দার্জিলিং এবং কালিম্পঙে ভারী বৃষ্টির জন্য হলুদ সতর্কতা জারি করা হয়েছে। আগামী সোমবার জলপাইগুড়ি, কোচবিহার, দার্জিলিং, কালিম্পং, আলিপুরদুয়ারে ভারী বৃষ্টির সম্ভাবনা। শুক্র এবং শনিবার দক্ষিণবঙ্গের সব জেলাতে হালকা বৃষ্টির সম্ভাবনা রয়েছে । শনিবার দক্ষিণবঙ্গের ৯ লোকসভা কেন্দ্রে ভোটগ্রহণ রয়েছে। ওই দিন দুই মেদিনীপুর, দুই বর্ধমান, ঝাড়গ্রাম, পুরুলিয়া, বাঁকুড়া, বীরভূমে হালকা থেকে মাঝারি বৃষ্টির সম্ভাবনা রয়েছে বিক্ষিপ্ত ভাবে। আগামী রবিবার দক্ষিণবঙ্গের সব জেলায় হালকা থেকে মাঝারি বৃষ্টির সম্ভাবনা। ভোটগণনা আগামী মঙ্গলবার দক্ষিণের সব জেলাতে হালকা বৃষ্টির সম্ভাবনা রয়েছে।

দেখুন ভিডিও